પહેલા શ્રીસંત આ વર્ષે કેરળની વર્નાકુલમ ક્લબની બે દિવસીય ફર્સ્ટ ડિવિઝન મેચથી પુનરાગમન કરવાનો હતો. આ પહેલા શ્રીસંત સ્કૉટલેન્ડમાં ક્લબ ક્રિકેટ પણ રમવાનો હતો, પરંતુ બીસીસીઆઈએ તેના માટે એનઓસી નહોંતી આપી. તેનાથી નારાજ શ્રીસંતે કહ્યું હતું કે, ‘જ્યારે મારા આજીવન પ્રતિબંધ વિશે કોઈ સત્તાવાર લેટર નથી, તો અમ્પાયર મને રમવાથી શા માટે રોકશે? જ્યારે હું તિહાર જેલમાં હતો, તો મને માત્ર એક સસ્પેન્શન લેટર મળ્યો હતો. એ સમયે શ્રીસંતે કહ્યું હતું કે, ‘સસ્પેન્શન લેટર માત્ર 90 દિવસ માટે માન્ય હોય છે. આજ સુધી પ્રતિબંધને લઈને મારી સાથે સત્તાવાર સ્તર પર કોઈ સંવાદ નથી થયો. મને ક્રિકેટ રમવાથી રોકવો મારા બંધારણીય અધિકારોનું હનન છે.’